CELEX: 32012D0786
Language: sk
Date: 2012-12-13 00:00:00
Title: Vykonávacie rozhodnutie Komisie z  13. decembra 2012 , ktorým sa mení a dopĺňa rozhodnutie 2010/221/EÚ, pokiaľ ide o vnútroštátne opatrenia na zabránenie zavlečeniu určitých chorôb vodných živočíchov do častí Írska, Fínska a Spojeného kráľovstva [oznámené pod číslom C(2012) 9295] Text s významom pre EHP

15.12.2012   
            
            
               SK
            
            
               Úradný vestník Európskej únie
            
            
               L 347/36
            
         VYKONÁVACIE ROZHODNUTIE KOMISIE
   z 13. decembra 2012,
   ktorým sa mení a dopĺňa rozhodnutie 2010/221/EÚ, pokiaľ ide o vnútroštátne opatrenia na zabránenie zavlečeniu určitých chorôb vodných živočíchov do častí Írska, Fínska a Spojeného kráľovstva
   [oznámené pod číslom C(2012) 9295]
   (Text s významom pre EHP)
   (2012/786/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 43 ods. 2,
   keďže:
   
               (1)
            
            
               Rozhodnutím Komisie 2010/221/EÚ z 15. apríla 2010, ktorým sa schvaľujú vnútroštátne opatrenia na obmedzenie vplyvu určitých chorôb živočíchov akvakultúry a voľne žijúcich vodných živočíchov v súlade s článkom 43 smernice Rady 2006/88/ES (2), sa určitým členským štátom umožňuje uplatňovať obmedzenia na zásielky uvedených živočíchov s cieľom predchádzať zavlečeniu určitých chorôb na ich územie, ak tieto členské štáty buď preukázali, že na ich území alebo v určitých vymedzených oblastiach ich územia sa takéto choroby nevyskytujú, alebo ak zaviedli program eradikácie alebo dohľadu na zabránenie ich výskytu.
            
         
               (2)
            
            
               Kontinentálne časti území Fínska sa uvádzajú v prílohe II k rozhodnutiu 2010/221/EÚ ako územia so schváleným programom eradikácie bakteriálnej choroby obličiek (bacterial kidney disease, ďalej len „BKD“).
            
         
               (3)
            
            
               V tomto zmysle sa v rozhodnutí 2010/221/EÚ schvaľujú určité vnútroštátne opatrenia Fínska týkajúce sa zásielok živočíchov akvakultúry patriacich k vnímavým druhom do uvedených oblastí.
            
         
               (4)
            
            
               Fínsko oznámilo Komisii, že hoci sa v mnohých oblastiach pokročilo, niektoré sú ešte stále infikované BKD. Fínsko teda požiadalo, aby povodie Vesijärvi bolo vylúčené z programu eradikácie. Príloha II by sa mala zodpovedajúcim spôsobom zmeniť a doplniť.
            
         
               (5)
            
            
               V prílohe III k rozhodnutiu 2010/221/EÚ sa v súčasnosti uvádza deväť jednotiek na území Írska so schváleným programom dohľadu nad herpetickým vírusom ustríc 1 μνar (OsHV-1 μνar).
            
         
               (6)
            
            
               Írsko oznámilo Komisii, že Drumcliff na území jednotky 3, v ústí rieky Shannon na území jednotky 6 a v zálive Oysterhaven na území jednotky 9 bol zistený vírus OsHV-1 μνar. Preto by sa malo geografické vymedzenie uvedených jednotiek v prílohe III k rozhodnutiu 2010/221/EÚ zmeniť a doplniť.
            
         
               (7)
            
            
               V prílohe III k rozhodnutiu 2010/221/EÚ sa uvádza zoznam území vo Veľkej Británii, Severnom Írsku a na ostrove Guernsey so schváleným programom dohľadu, pokiaľ ide o OsHV-1 μνar.
            
         
               (8)
            
            
               Spojené kráľovstvo oznámilo Komisii, že v Anglicku a Severnom Írsku bol zistený vírus OsHV-1 μνar. Preto by sa malo geografické vymedzenie týchto území v prílohe III k rozhodnutiu 2010/221/EÚ zmeniť a doplniť.
            
         
               (9)
            
            
               Rozhodnutie 2010/221/EÚ by sa preto malo zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy II a III k rozhodnutiu 2010/221/EÚ sa nahrádzajú znením uvedeným v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 13. decembra 2012
      
         
            Za Komisiu
         
         Tonio BORG
         
            člen Komisie
         
      
   
   
      (1)  Ú. v. EÚ L 328, 24.11.2006, s. 14.
   
      (2)  Ú. v. EÚ L 98, 20.4.2010, s. 7.
   
      PRÍLOHA
      „
            PRÍLOHA II
            
               Členské štáty a ich časti, v ktorých sú zavedené programy eradikácie, pokiaľ ide o určité choroby živočíchov akvakultúry, a v prípade ktorých sa povolilo prijať vnútroštátne opatrenia na kontrolu uvedených chorôb v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblasti so schválenými vnútroštátnymi opatreniami
                     
                  
                        Bakteriálna choroba obličiek (BKD)
                     
                     
                        Fínsko
                     
                     
                        FI
                     
                     
                        Tieto povodia vo Fínsku:
                        Kymijoki (okrem povodia Vesijärvi), Juustilanjoki, Hounijoki, Tervajoki, Vilajoki, Urpalanjoki, Vaalimaanjoki, Virojoki, Vehkajoki, Summajoki, Vuoksi, Jänisjoki, Kiteenjoki-Tohmajoki, Hiitolanjoki, Tenojoki, Näätämöjoki, Uutuanjoki, Paatsjoki, Tuulomajoki
                     
                  
                        Švédsko
                     
                     
                        SE
                     
                     
                        kontinentálne časti územia
                     
                  
                        Infekčná pankreatická nekróza (IPN)
                     
                     
                        Švédsko
                     
                     
                        SE
                     
                     
                        pobrežné časti územia
                     
                  
         
            PRÍLOHA III
            
               Členské štáty a oblasti, v ktorých sú zavedené programy dohľadu nad herpetickým vírusom ustríc 1 μνar (OsHV-1 μνar) a v prípade ktorých sa povolilo prijať vnútroštátne opatrenia na kontrolu uvedenej choroby v súlade s článkom 43 ods. 2 smernice 2006/88/ES
            
            
                        Choroba
                     
                     
                        Členský štát
                     
                     
                        Kód
                     
                     
                        Geografické vymedzenie oblastí so schválenými vnútroštátnymi opatreniami
                        (členské štáty, oblasti a jednotky)
                     
                  
                        Herpetický vírus ustríc 1 μνar (OsHV-1 μνar)
                     
                     
                        Írsko
                     
                     
                        IE
                     
                     
                        Jednotka 1: záliv Sheephaven
                        Jednotka 2: záliv Gweebara
                        Jednotka 3: zálivy Killala, Broadhaven a Blacksod
                        Jednotka 4: záliv Streamstown
                        Jednotka 5: zálivy Bertraghboy a Galway
                        Jednotka 6: zálivy Poulnasharry, Askeaton a Ballylongford
                        Jednotka 7: záliv Kenmare
                        Jednotka 8: záliv Dunmanus
                        Jednotka 9: záliv Kinsale
                     
                  
                        Spojené kráľovstvo
                     
                     
                        UK
                     
                     
                        Územie Veľkej Británie okrem zálivu Whitstable (Kent).
                        Územie Severného Írska okrem zálivu Killough, Lough Foyle, Carlingford Lough a Strangford Lough.
                        Územie Guernsey.
                     
                  “